S-670/2005

Mál þetta, sem þingfest var 12. apríl sl., er höfðað með ákæru lögreglustjórans á Hvolsvelli, dagsettri 1. desember 2005, á hendur H-kk-þgf H-kk-þgf, kt. 000000-0000, Réttarseli 7, Reykjavík,

“I. fyrir umferðarlagabrot, með því að hafa þriðjudaginn 17. maí 2005, ekið bifreiðinni ME-058, án þess að hafa endurnýjað ökuréttindi sín, austur þjóðveg 1, Suðurlandsveg, móts við bæinn Ásmundarstaði, Ásahreppi, með hraðanum 110 km/klst, þar sem leyfilegur hámarkshraði var 90 km/klst.

II. fyrir fíkniefnalagabrot, með því að hafa haft í vörslum sínum í umrætt sinn samtals 1,46 grömm af hassi, er fannst við leit í bifreið ákærða.”

Ákæruvaldið segir háttsemi ákærða samkvæmt ákærulið I varða við 48. gr. og 2. mgr. 37. gr. umferðarlaga nr. 50/1987, sbr. 100. gr. sömu laga, en háttsemi ákærða samkvæmt ákærulið II varða við 2. gr., sbr. 4., 5. og 6. gr. laga um ávana- og fíkniefni, nr. 65/1974, sbr. 1. og 3. gr. laga nr. 68/2001, sbr. 166. gr. laga nr. 82/1998, sbr. 1. gr. laga nr. 13/1985, sbr. 1. gr. laga nr. 60/1980 og 2. sbr. 14. og 15. gr. reglugerðar um sölu og meðferð ávana- og fíkniefna, nr. 233/2001, sbr. reglugerð nr. 490/2001, og krefst þess að ákærði verði dæmdur til refsingar og til að sæta upptöku á haldlögðum fíkniefnum.

Ákærði kom fyrir dóm 12. apríl sl. og játaði brot sín greiðlega og var málið tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um atriði er kynnu að hafa áhrif á ákvörðun viðurlaga, sbr. 125. gr. laga nr. 19/1991.

Játning ákærða er í samræmi við önnur gögn málsins og er sannað að hann er sekur um brot þau sem ákært er fyrir og varða við 1. mgr. 48. gr. og 2. mgr. 37. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Um málavexti vísast til ákæru. Ákærði hefur með háttsemi sinni unnið sér til refsingar.

Ákærði var samkvæmt framlögðu sakavottorði dæmdur í fangelsi í þrjá mánuði skilorðsbundið í tvö ár fyrir fíkniefnabrot 20. janúar 2005, þá var honum gert að greiða 70.000 króna sekt fyrir fíkniefnabrot með viðurlagaákvörðun 9. júlí 2004. Ákærði gekkst í tvígang undir sáttir hjá lögreglustjóra vegna fíkniefnabrota á árinu 2003, annars vegar var sekt ákveðin 35.000 krónur, hins vegar var sekt ákveðin 52.500 krónur. 7. nóvember 2000 var hann dæmdur til greiðslu 25.000 króna sektar fyrir umferðarlagabrot og 24. mars 1999 gekkst hann undir tvær sáttir vegna fíkniefnabrots, annars vegar var sekt ákveðin 41.000 krónur, hins vegar var sekt ákveðin 28.000 krónur. Með broti því sem ákærði er fundinn sekur um í máli þessu rauf hann skilorð dómsins frá í janúar 2005, en þar sem brotið er smávægilegt og þykir aðeins varða fjársekt þykir mega láta skilorðsdóminn standa og dæma ákærða refsingu fyrir ofangreint brot sér í lagi og án skilorðs, sbr. 60. gr. almennra hegningarlaga nr. 19/1940.

Refsing ákærða er ákveðin með hliðsjón af sakarferli ákærða og magni fíkniefna sem hann var með meðferðis 50.000 krónur í sekt til ríkissjóðs, sem ákærða ber að greiða innan fjögurra vikna frá uppkvaðningu dómsins en sæta ella fangelsi í fjóra daga.

Haldlögð fíkniefni eru gerð upptæk.

Á-kvk-nf S-kvk-nf, settur héraðsdómari, kveður upp dóm þennan.

D ó m s o r ð :

Ákærði, H-kk-nf H-kk-nf, greiði 50.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 4 daga.

Haldlögð fíkniefni eru gerð upptæk.

Á-kvk-nf S-kvk-nf.